Babelscape/SREDFM huggingface dataset:
Ανδρέας Μιχαλιτσιάνος

Ο Ανδρέας Γ. Μιχαλιτσιάνος (Αλεξάνδρεια, 22 Μαΐου 1947 – Βαλτιμόρη, 29 Οκτωβρίου 1997) ήταν Ελληνοαμερικανός αστρονόμος, ερευνητής στο Κέντρο Διαστημικής Πτήσεως Goddard (Goddard Space Flight Center) της NASA, κέντρο στο οποίο είχε προαχθεί σε επικεφαλής του εκεί Εργαστηρίου Αστρονομίας και Ηλιακής Φυσικής.

Γεννήθηκε στην Αίγυπτο, αλλά όταν ήταν μόλις δύο ετών μετακόμισε με την οικογένειά του στη Νέα Υόρκη. Ο πατέρας του, ο Γεράσιμος Μιχαλιτσιάνος, ήταν πλοίαρχος του εμπορικού ναυτικού, στο πλοίο "Foundation Star", όταν αυτό βυθίστηκε κατά τη διάρκεια τυφώνα, στις 24 Σεπτεμβρίου 1952 στα ανοικτά των ακτών της Βιρτζίνια. Ο Γεράσιμος διασώθηκε με μέλη του πληρώματός του, αλλά πέθανε λίγο αργότερα από πνευμονία. Ο Ανδρέας έδειξε από μικρός ενδιαφέρον για την αστρονομία και τη φυσική. Σε ηλικία 16 ετών κέρδισε ένα επιστημονικό διαγωνισμό και το 1968 (21 ετών) πήρε το πτυχίο της Φυσικής από το Πανεπιστήμιο της Αριζόνα, εργαζόμενος ταυτόχρονα στο κοντινό Αστεροσκοπείο Κιτ Πηκ για να πληρώσει τα δίδακτρά του.

Στη συνέχεια κέρδισε πλήρη υποτροφία για μεταπτυχιακές σπουδές και πήρε το διδακτορικό του (Ph.D.) στην Αστροφυσική από το Churchill College του Πανεπιστημίου του Κέμπριτζ το 1976. Ασχολήθηκε ως ερευνητής στο Ινστιτούτο Τεχνολογίας της Καλιφόρνια, το περίφημο Caltech, και στο Κέντρο Διαστημικής Πτήσεως Goddard (Goddard Space Flight Center) της NASA από τη δεκαετία του 1970 μέχρι το θάνατό του. Ο Μιχαλιτσιάνος συμμετέσχε σε προγράμματα όπως το Διαστημικό Τηλεσκόπιο Χαμπλ και ο δορυφόρος υπεριώδους International Ultraviolet Explorer (IUE), και τιμήθηκε επανειλημμένα για τις συνεισφορές του σε αυτά. Προάχθηκε σε επικεφαλής του Εργαστηρίου Αστρονομίας και Ηλιακής Φυσικής (Solar Physics Division) στο Goddard στις αρχές του 1997.

Ο Ανδρέας Μιχαλιτσιάνος ήταν παντρεμένος και με τη σύζυγό του είχαν τρία παιδιά, δύο κόρες και ένα γιο. Πέθανε μετά από μακρά ασθένεια (όγκο στον εγκέφαλο).
Πέτρος Αστράς

Ο Πέτρος Αστράς (γεν. Αθήνα 10 Νοεμβρίου 1959, ύψος 1,83 μ.) είναι Έλληνας παλαίμαχος πρώην διεθνής ποδοσφαιριστής και πρωταθλητής Γ΄Εθνικής, που αγωνίζονταν στη θέση του τερματοφύλακα και έκανε πολυετή καριέρα στα επαγγελματικά πρωταθλήματα, με τα χρώματα 10 διαφορετικών συλλόγων, συμπληρώνοντας 385 επίσημες συμμετοχές στις εθνικές κατηγορίες. Υπήρξε επίσης, διεθνής με την Εθνική Νέων.
Νεϊμάρ

Ο Νεϊμάρ ντα Σίλβα Σάντος Τζούνιορ (πορτογαλικά: "Neymar da Silva Santos Júnior"), ή απλώς Νεϊμάρ (ορθή προφορά: Νέιμαρ, γεννήθηκε στις 5 Φεβρουαρίου 1992) είναι Βραζιλιάνος ποδοσφαιριστής. Αγωνίζεται με την ομάδα της Παρί Σεν Ζερμέν και αγωνίζεται ως μέσος ή συνηθέστερα επιθετικός. Στην ηλικία των 19 κέρδισε το βραβείο του ποδοσφαιριστή της χρονιάς της Νότιας Αμερικής για το 2011 και το ΦΙΦΑ Βραβείο Πούσκας.

Εντάχθηκε στη Σάντος το 2003 και προωθήθηκε στην πρώτη ομάδα, στην οποία αγωνιζόταν μέχρι το 2013. Έκανε το ντεμπούτο του το 2009, ενώ ψηφίστηκε καλύτερος παίκτης της χρονιάς για το 2011 και κέρδισε το Κόπα Λιμπερταδόρες, στο οποίο σημείωσε 6 γκολ. 
Αγωνίζεται επίσης και με την εθνική Βραζιλίας, με την οποία έχει κατακτήσει το χρυσό Ολυμπιακό μετάλλιο το 2016. Το 2017 πήρε μεταγραφή για την Παρί Σεν Ζερμέν με ποσό ρεκόρ στην ιστορία του αθλήματος.
Βουλή των Αντιπροσώπων της Χαβάης

Η Βουλή των Αντιπροσώπων της Χαβάης είναι η κάτω βουλή του Πολιτειακού Νομοθετικού Σώματος της Χαβάης. Σύμφωνα με το Άρθρο III, Ενότητα 3 του Συντάγματος της Χαβάης, τροποποιημένο κατά την 1978 constitutional convention, η Βουλή των Αντιπροσώπων αποτελείται από 51 μέλη που εκπροσωπούν έναν ίσο αριθμό περιφερειών στα νησιά. Ηγέτης της είναι ο Speaker της Βουλής ο οποίος εκλέγεται από τα μέλη της Βουλής, με τους αρχηγούς της πλειοψηφίας και της μειοψηφίας να εκλέγονται από τις αντίστοιχες κοινοβουλευτικές ομάδες του κόμματός τους.
Δημήτρης Χονδροκούκης

: "Για τον αντιστράτηγο και βουλευτή, δείτε Δημήτριος Χονδροκούκης."

O Δημήτρης Χονδροκούκης (26 Ιανουαρίου 1988) είναι Έλληνας αθλητής του στίβου. Το 2012 στην Κωνσταντινούπολη αναδείχθηκε παγκόσμιος πρωταθλητής κλειστού στίβου στο άλμα εις ύψος κάνοντας ατομικό ρεκόρ (2,33μ.). Το ατομικό του ρεκόρ στον ανοικτό στίβο είναι 2,32 μ., το οποίο πέτυχε δύο φορές στη Σμύρνη τον Ιούνιο του 2011 και στον τελικό του παγκοσμίου πρωταθλήματος στίβου στο Νταεγκού της Νότιας Κορέας, την 1η Σεπτεμβρίου 2011.

Εκτός από την αθλητική του δραστηριότητα, είναι φοιτητής του τμήματος Πληροφορικής στο Πανεπιστήμιο του Πειραιά. Ανήκει στον Πανναξιακό Α.Ο.
Αυτόματη γραφή

Αυτόματη γραφή είναι ένας τρόπος γραφής κατά τον οποίο η σκέψη εκφράζεται ελεύθερα και αυτόματα, χωρίς εμπόδια και περιορισμούς από τους κανόνες της λογικής και ηθικής. Τον όρο καθιέρωσε ο Γάλλος λογοτέχνης Αντρέ Μπρετόν στο Πρώτο Μανιφέστο του υπερρεαλισμού (σουρεαλισμού) που δημοσίευσε το 1924. Μέσα από την αυτόματη γραφή οι Υπερρεαλιστές ζήτησαν να βρουν ασυνήθιστους τρόπους έμπνευσης και άμεση επαφή με το υποσυνείδητο. Θέλησαν να απελευθερώσουν την φαντασία από τα δεσμά των λογικών και των λογοτεχνικών κανόνων και να βγάλουν τη λογοτεχνία από το αδιέξοδο που είχε φτάσει με τον Πρώτο Παγκόσμιο Πόλεμο. Πολλοί Έλληνες ποιητές της Γενιάς του Τριάντα δέχτηκαν την επίδραση του Υπερρεαλισμού όπως ο Ανδρέας Εμπειρίκος και ο Νίκος Εγγονόπουλος.
Γεώργιος Σούλης

Ο Γεώργιος Σούλης (1927-1966), ήταν Έλληνας Βυζαντινολόγος και καθηγητής πανεπιστημίου.
Γεώργιος Μυλωνογιάννης

μικρογραφία|Γεώργιος Μυλωνογιάννης, Ιατρός, Αγωνιστής, Πολιτικός
Ο Γεώργιος Μυλωνογιάννης, ή Μυλωνογιαννάκης (1866 - 1933 ) ήταν Έλληνας ιατρός, σημαντικός οπλαρχηγός και πολιτικός της Κρήτης, ο πρώτος Νομάρχης Λασιθίου το 1899.
Γιώργος Μητσέας

Ο Γιώργος Μητσέας (γεν. Καλαμάτα 15 Ιουνίου 1957, ύψος 1,85 μ.) είναι Έλληνας παλαίμαχος ποδοσφαιριστής και πρωταθλητής Β΄Εθνικής, που αγωνίζονταν στη θέση του τερματοφύλακα.

Ο Μητσέας ξεκίνησε την καριέρα του σε ηλικία 17 ετών από την ομάδα του Μεσσηνιακού, με τον οποίο αγωνίσθηκε για τρία χρόνια στο Ερασιτεχνικό Πρωτάθλημα και συνέχισε για ένα ακόμα έτος στον Πάμισο Μεσσήνης, πριν μεταγραφεί στην Παναχαϊκή, το καλοκαίρι του 1979.

Με την ομάδα της Πάτρας έπαιξε τα επόμενα τέσσερα έτη και έφτασε στις 65 συμμετοχές στην Α΄Εθνική. Το 1982 μάλιστα αναδείχτηκε πρωταθλητής Νότου στη Β΄Εθνική. Επόμενος σταθμός της καριέρας του ήταν ο ΟΦΗ, όπου έπαιξε από το 1983-84 μέχρι και το 1988, συμπληρώνοντας ακόμη 47 συμμετοχές στη μεγάλη κατηγορία. Τη διετία 1989-1990 ήταν παίκτης του Απόλλωνα Σμύρνης, προσθέτοντας άλλες 32 παρουσίες στο ενεργητικό του. Συνολικά έλαβε μέρος σε 144 επίσημους αγώνες πρωταθλήματος της Α΄Εθνικής Κατηγορίας.

Συνέχισε τη σταδιοδρομία του φορώντας τη φανέλα της Κορίνθου, με την οποία κατέκτησε ακόμη μια άνοδο στην Α΄Εθνική (1991), ενώ την τριετία που ακολούθησε (1992-1994 ήταν στέλεχος του Ατρομήτου Αθηνών στη Β΄Εθνική.
Χρήστος Μπαρμπέρης

Ο Χρήστος Μπαρμπέρης (28 Απριλίου 1913 - 19 Οκτωβρίου 2007) ήταν Έλληνας πολιτικός.
Γιώργος Μουκέας

Ο Γιώργος Μουκέας (γεν. Νίκαια, Πειραιάς, 17 Ιανουαρίου 1957, ύψος 1,90 μ.) είναι Έλληνας παλαίμαχος πρώην διεθνής ποδοσφαιριστής, που αγωνίζονταν στη θέση του τερματοφύλακα. Έπαιξε για πολλά χρόνια στον Εθνικό Πειραιώς και μια χρονιά στον Ολυμπιακό, στο πρωτάθλημα της Α' Εθνικής, συμπληρώνοντας 139 συμμετοχές σε επίσημους αγώνες της μεγάλης κατηγορίας. Με την Εθνική Ομάδα έχει δυο συμμετοχές, σε διεθνείς φιλικούς αγώνες με την Κύπρο και την Αυστραλία.
Αδριάνειο Υδραγωγείο

Το Αδριάνειο Υδραγωγείο στην Αθήνα κατασκευάστηκε από τον Ρωμαίο αυτοκράτορα Αδριανό, και αποπερατώθηκε από τον διάδοχό του, Πίο Αντωνίνο τον 2ο αιώνα μ.χ. με στόχο την ύδρευση της πόλης των Αθηνών από τα βρόχινα νερά της Πεντέλης και της Πάρνηθας. Τμήμα των ερειπίων του μεγαλοπρεπούς Αδριάνειου υδραγωγείου διακρίνονται σήμερα στην Νέα Ιωνία στην συνοικία Ελευθερούπολη, στα σύνορα με την Καλογρέζα.
Τζον Μπλόου

Ο Τζον Μπλόου (αγγλ. John Blow, βαπτ. 23 Φεβρουαρίου 1649 – 1 Οκτωβρίου 1708) ήταν Άγγλος συνθέτης και οργανίστας της Μπαρόκ περιόδου. Γνωστός για τους μετέπειτα περίφημους μαθητές του Ουίλιαμ Κροφτ, Τζερεμάια Κλαρκ και Χένρυ Πέρσελ, συνέθεσε πληθώρα έργων, με πλέον γνωστό τη μοναδική του όπερα, με τίτλο "Αφροδίτη και Άδωνις". Πολλά θρησκευτικά του έργα συνετέθησαν υπό την ιδιότητα του χοράρχη και οργανίστα, έχοντας θητεύσει στο Αββαείο του Ουεστμίνστερ, τον Καθεδρικό του Αγίου Παύλου, καθώς και ως επίτημος συνθέτης στο Βασιλικό Παρεκκλήσι ("Chapel Royal").
Βασίλης Δεσύλλας

Ο Βασίλης Δεσύλλας (γεν. Αθήνα 30 Ιουνίου 1958, ύψος 1,80 μ.) είναι Έλληνας παλαίμαχος ποδοσφαιριστής και δις πρωταθλητής Β΄Εθνικής, που αγωνίζονταν στη θέση του τερματοφύλακα.

Ο Δεσύλλας ξεκίνησε την καριέρα του σε ηλικία 15 ετών (περίοδος 1970-71) από τον ερασιτεχνικό σύλλογο του "Π.Α.Ο. Κηπούπολης" που μετείχε στην Γ΄τοπική κατηγορία της Ε.Π.Σ. Αθηνών, ενώ αγωνίσθηκε και στον Γκυζιακό. Το καλοκαίρι του 1977 υπέγραψε στο Φωστήρα, με τα χρώματα του οποίου αγωνίσθηκε στη Β΄Εθνική για τα επόμενα τρία χρόνια. Το 1980 μεταγράφεται στην Κόρινθο και ντεμπουτάρει στο Επαγγελματικό Πρωτάθλημα της Α΄Εθνικής, λαμβάνοντας μέρος σε 37 επίσημους αγώνες πρωταθλήματος.

Το καλοκαίρι του 1983 και μετά την αποτυχία της ομάδας του να επανέλθει άμεσα στη μεγάλη κατηγορία, παραχωρείται στην Παναχαϊκή, τον επόμενο σταθμό της καριέρας του. Με το συγκρότημα των Πατρών θα παίξει 5 συνεχόμενες χρονιές, προσθέτοντας ακόμη 31 παρουσίες στη μεγάλη κατηγορία (συνολικά 68 συμμετοχές) και κατακτώντας δυο τίτλους της Β΄Εθνικής(1984 και 1987)

Το καλοκαίρι του 1988 τερματίζεται η σταδιοδρομία του στην Α΄Εθνική, αλλά ο Δεσύλλας συνεχίζει στη Γ΄Εθνική, με τη φανέλα αρχικά του Ηροδότου για 2 χρονιές και του Αιγάλεω στη συνέχεια, με το οποίο κερδίζει την άνοδο στη Β΄Εθνική (1991). Παίζει με το Αιγάλεω και στη Β΄Εθνική το 1991-92, για να κλείσει την πολυετή του ενασχόληση με το ποδόσφαιρο, ένα χρόνο αργότερα, πάλι στη Β΄Εθνική, με τη φανέλα του Ατρομήτου Περιστερίου (περίοδος 1992-93), σε ηλικία 37 ετών.
Αλέξανδρος Μυλωνογιάννης

Ο Αλέξανδρος Μυλωνογιάννης (1884 - ;-) ήταν Έλληνας νομικός, στρατοδίκης και πολιτικός από την Κρήτη.
Σταύρος Βουτυράς

Ο Σταύρος Βουτυράς (1841-1923) ήταν Έλληνας Κωνσταντινοπολίτης λόγιος, εκδότης, δημοσιογράφος, και συγγραφέας.
Αγαθονίκη Αντωνιάδου

Η Αγαθονίκη Αντωνιάδου (Σκύρος, 1854, Αθήνα 1928) υπήρξε Ελληνίδα παιδαγωγός, λόγια και ποιήτρια στα τέλη του 19ου με αρχές του 20ού αιώνα.
Κομιούνιτι Σιλντ

Το Κομιούνιτι Σιλντ (αγγλικά: "Football Association Community Shield", εν συντομία: "FA Community Shield", παλαιότερα γνωστό ως Τσάριτι Σιλντ, αγγλικά: "Charity Shield", Σούπερ Καπ Αγγλίας) είναι αγγλικός ποδοσφαιρικός αγώνας που τελείται σε ετήσια βάση με αντιπάλους την πρωταθλήτρια ομάδα της τελευταίας σεζόν της Πρέμιερ Λιγκ και την κυπελλούχο ομάδα του Κυπέλλου Αγγλίας στο Στάδιο Γουέμπλεϊ. Αν η πρωταθλήτρια ομάδα της Πρέμιερ Λιγκ έχει κατακτήσει ταυτόχρονα το Κύπελλο Αγγλίας, σε αυτή την περίπτωση ο αντίπαλος θα είναι η δευτεραθλήτρια ομάδα της τελευταίας σεζόν της Πρέμιερ Λιγκ. Ειδωμένο πολλές φορές ως ένα "υπερτιμημένο φιλικό" που αντιπαραθέτει το Κύπελλο Αγγλίας και το Λιγκ Καπ Αγγλίας, είναι ένας αναγνωρισμένος ποδοσφαιρικός θεσμός Σούπερ Καπ.

Οργανώνεται από την Αγγλική Ποδοσφαιρική Ομοσπονδία (The FA) και τα έσοδα από το παιχνίδι μοιράζονται σε κοινωνικές πρωτοβουλίες και αγαθοεργίες ανά την χώρα. Έσοδα από τα χρήματα των εισιτηρίων και από τις πωλήσεις του προγράμματος του αγώνα μοιράζονται στις 124 ομάδες που συμμετείχαν στο Κύπελλο Αγγλίας από τον πρώτο γύρο, με σκοπό να μοιραστούν επίσης σε αγαθοεργίες σύμφωνα με δικά τους σχέδια, ενώ τα υπόλοιπα μοιράζονται στους συνεργάτες της ποδοσφαιρικής ομοσπονδίας για φιλανθρωπικούς σκοπούς σε παγκόσμια κλίμακα. Ο αγώνας έλαβε χώρα για πρώτη φορά τη σεζόν 1908–09, αντικαθιστώντας το Sheriff of London Charity Shield.

Η τωρινή κάτοχος του θεσμού είναι η Άρσεναλ, που κέρδισε την Λίβερπουλ με 5-4 στα πέναλτυ (1-1 κανονική διάρκεια) στις 30 Αυγούστου 2020.
Καθολικό Πανεπιστήμιο του Λέβεν

Το Καθολικό Πανεπιστήμιο του Λέβεν, (ολλανδικά: Katholieke Universiteit Leuven) πλέον αναφέρεται απλώς ως KU Leuven, είναι ολλανδόφωνο πανεπιστήμιο στη Φλάνδρα, Βέλγιο.

Το πανεπιστήμιο βρίσκεται στο κέντρο της ιστορικής πόλης Λέβεν και αποτελεί αναπόσπαστο κομμάτι της πόλης, στην οποία εδρεύει από το 1425.

Την περίοδο της βελγικής γλωσσικής διαμάχης στα τέλη της δεκαετίας του 60, το Καθολικό Πανεπιστήμιο του Λέβεν, το παλαιότερο πανεπιστήμιο του Βελγίου, διασπάστηκε στα KU Leuven (ολλανδόφωνο) και στο Καθολικό Πανεπιστήμιο του Λουβέν (γαλλόφωνο), με το δεύτερο να μεταφέρει τις εγκαταστάσεις του στη πόλη Louvain-la-Neuve, Βαλλονία. Καθ' όλη τη μακρά ιστορία του ιδρύματος, σαφείς είναι οι σχέσεις του πανεπιστημίου με την Καθολική εκκλησία και την ανάπτυξη της Καθολικής θεολογίας.

Με 40.000 φοιτητές και φοιτήτριες το ακαδημαϊκό έτος 2011-2012, αποτελεί το μεγαλύτερο πανεπιστήμιο του Βελγίου, καθώς και το μεγαλύτερο στις Κάτω Χώρες. Από τους 40.000 φοιτητές και φοιτήτριες:

* 8.289 φοιτούν σε προπτυχιακά προγράμματα
* 10.296 σε μεταπτυχιακά προγράμματα
* 1.703 σε advanced μεταπτυχιακά προγράμματα 
* 4.181 σε διδακτορικά προγράμματα
* 1.004 σε ενδοπανεπιστημιακά προγράμματα
* 1.907 σε προπαρασκευαστικά προγράμματα

Το Πανεπιστήμιο προσφέρει μια σειρά από προγράμματα στα αγγλικά.

Η εβδομαδιαία έκδοση του αγγλικού περιοδικού Times Higher Education κατέταξε το KU Leuven στη θέση 47 των καλύτερων πανεπιστημίων του κόσμου για το ακαδημαϊκό έτος 2017-2018, κατατάσοντας το έτσι σε θέση πολύ καλύτερη από πολλά ευρωπαϊκά και αμερικάνικα πανεπιστήμια.
Δυναμίτης

Ο δυναμίτης είναι μια εκρηκτική ύλη της οποίας βάση είναι η νιτρογλυκερίνη, αρχικά με γη διατόμων ή κάποια άλλη απορροφητική ουσία, όπως πηλός και πριονίδια. Δυναμίτες που χρησιμοποιούν οργανικά υλικά, όπως τα πριονίδια, δεν είναι σταθεροί και γι' αυτό η χρήση τους αποφεύγεται. Ανακαλύφθηκε από το Σουηδό χημικό και μηχανικό Άλφρεντ Νόμπελ, ο οποίος τον πατεντάρισε το 1867.

Ο δυναμίτης είναι πολύ εκρηκτικός. Αν και το ΤΝΤ χρησιμοποιείται για τη μέτρηση της ισχύος μιας έκρηξης, ο δυναμίτης έχει 60% μεγαλύτερη ενεργειακή πυκνότητα από το ΤΝΤ.

Δυναμίτης πωλείται συνήθως με τη μορφή ράβδων με μήκος περίπου 20 εκατοστά και διάμετρο περίπου 3 εκατοστά και βάρος περίπου 0,23 κιλά, αλλά υπάρχουν και άλλα μεγέθη. Η μέγιστη διάρκεια αποθήκευσης της νιτρογλυκερίνης που βρίσκεται στο δυναμίτη συνιστάται ως ένα έτος από την ημερομηνία κατασκευής υπό καλές συνθήκες αποθήκευσης.

Μια άλλη μορφή του δυναμίτη αποτελείται από νιτρογλυκερίνη που διαλύεται σε νιτροκυτταρίνη και ένα μικρό ποσό κετονών. Αυτή η μορφή του δυναμίτη είναι παρόμοια με την άκαπνη πυρίτιδα, και είναι πολύ ασφαλέστερη από ό, τι το απλό μείγμα νιτρογλυκερίνης και γης διατόμων. Ο στρατιωτικός δυναμίτης επιτυγχάνει μεγαλύτερη σταθερότητα, αποφεύγοντας τη χρήση της νιτρογλυκερίνης και χρησιμοποιεί πολύ πιο σταθερές χημικές ουσίες.
Big Gun

To Big Gun είναι ένα τραγούδι των AC/DC, το οποίο γράφτηκε από τους κιθαρίστες Άνγκους και Μάλκολμ Γιανγκ. Κυκλοφόρησε ως single το 1993 και υπάρχει στη λίστα κομματιών (soundtrack) της ταινίας του Άρνολντ Σβαρτσενέγκερ, Last Action Hero και στις επαναλήψεις του τοκ σώου, "Savage Nation". Ήταν το πρώτο κομμάτι του συγκροτήματος, που έφθασε στην κορυφή του Album Rock Tracks, το 1993. Οι AC/DC τό έχουν τραγουδήσει μόλις μια φορά σε ζωντανή πρόβα, που έκαναν το 1996, στη Φλόριντα, αλλά ποτέ σε επίσημη αυναυλία, αν και θεωρείται ένα από τα αγαπημένα κομμάτια του κοινού τους.
Υρκανός Β΄

Ο Υρκανός Β΄ (... - 30 π.Χ.), μέλος της Ασμοναϊκής δυναστείας, ήταν για μεγάλο χρονικό διάστημα αρχιερέας των Εβραίων κατά τον 1ο αιώνα π.Χ. Ήταν, επίσης, για σύντομο χρονικό διάστημα βασιλιάς της Ιουδαίας (67 π.Χ.-66 π.Χ.) και έπειτα εθνάρχης (κυβερνήτης) της Ιουδαίας (47 π.Χ.-40 π.Χ.).
Το βιβλίο της άμμου

Το βιβλίο της άμμου (Ισπανικά: "El libro de arena") είναι μια συλλογή διηγημάτων του Αργεντινού συγγραφέα Χόρχε Λουίς Μπόρχες, που εκδόθηκε για πρώτη φορά το 1975. Σύμφωνα με τον συγγραφέα, αυτή η συλλογή, που την έγραψε στα τελευταία του, είναι το καλύτερο βιβλίο του .
Στα ελληνικά έχει κυκλοφορήσει από τις Εκδόσεις Νεφέλη σε μετάφραση Σπύρου Τσακνιά.
Γρηγόριος Κυδωνιών

Ο Άγιος Γρηγόριος Κυδωνιών (κατά κόσμον "Αναστάσιος Ωρολογάς") (Μαγνησία, 1864 - Αϊβαλί, 3 Οκτωβρίου 1922) ήταν Έλληνας Μικρασιάτης θεολόγος και επίσκοπος, ο οποίος διετέλεσε Μητροπολίτης Τιβεριουπόλεως και Στρωμνίτσης στη Μακεδονία και ακολούθως Μητροπολίτης Κυδωνιών στη Μικρά Ασία όπου και μαρτύρησε κατά τα γεγονότα της Μικρασιατικής Καταστροφής.
Θεόδωρος ο άθεος

Ο Θεόδωρος ο άθεος ήταν Κυρηναϊκός ή Ηδονιστικός Φιλόσοφος. Γεννήθηκε περίπου το 340 π.Χ. και πέθανε στο μισό του 3ου αιώνα π.Χ. (περίπου το 250 π.Χ.) στην Κυρήνη. Οι δάσκαλοι του ήταν ο Αρίστιππος ο νεώτερος, ο Αννίκερις, ο μεγαρικός Διονύσιος και ο Αντισθένης ο Ρόδιος. Ο Θεόδωρος εξορίστηκε από την Αθήνα και κατέφυγε στην αυλή του Πτολεμαίου και μετά στην Κυρήνη απ´όπου επίσης εξορίστηκε για να επιστρέψει εκ νέου στην Ελλάδα. Υπήρξε ιδρυτής αίρεσης (Θεοδώρειος αίρεσις) της οποίας οι οπαδοί ονομάστηκαν Θεοδώρειοι.. Κατηγορήθηκε για ασέβεια και αθεΐα και παραπέμφθηκε στον Άρειο Πάγο, αλλά αθωώθηκε με την παρέμβαση του άρχοντα Δημητρίου του Φαληρέως.
Εμμανουήλ Εμμανουηλίδης

Ο Εμμανουήλ Εμμανουηλίδης (1867 - 1943) υπήρξε Έλληνας πολιτικός του 20ού αιώνα, βουλευτής και υπουργός.
Σατωμπελαίρ

Η Σατωμπελαίρ (αγγλικά: Chateaubelair) είναι η τέταρτη μεγαλύτερη πόλη του Άγιου Βικέντιου και Γρεναδίνων και πρωτεύουσα του Αγίου Δαβίδ. Βρίσκεται στο νησί του Άγιου Βικέντιου. Βρίσκεται βορειοδυτικά της χώρας και του νησιού και νότια-κεντρικά της ενορίας. Έχει πληθυσμό, σύμφωνα με την απογραφή του 2006, 741 κατοίκους.
Νίκος Μολόχας

Ο Νίκος Μολόχας είναι Έλληνας πρώην διεθνής αθλητής της υδατοσφαίρισης από την Πάτρα, εκδότης Βιβλίων και κάρτποστάλ. Ήταν αθλητής του Ν.Ο. Πατρών όπου ξεκίνησε στις αρχές της δεκαετίας του 50 μετά το τελευταίο πρωτάθλημα του Ομίλου, έπαιζε στην θέση του φουνταριστού. Από τον τύπο της εποχής αναφέρεται ως ο διάδοχος του Α. Γαρύφαλλου που θεωρούνταν ως τότε ο καλύτερος Έλληνας στην υδατοσφαίριση. 

Το 1951 ήταν στην αποστολή και έπαιξε του Ν.Ο. Πατρών που έκανε περιοδεία στην Ιταλία παίζοντας με τις μεγάλες ομάδες της εποχής φιλικά παιχνίδια. Το 1964 είχε ενισχύσει για λίγες ημέρες τον Εθνικό Πειραιά σε αγώνες που έδωσε στην Βουλγαρία.

Ο Μολόχας αγωνίστηκε με την εθνική αντρών από το 1957 ως το 1968. Το 1968 μάλιστα είχε συμμετάσχει ε την εθνική στους Ολυμπιακούς αγώνες του 1968 όπου η εθνική αποκλείστηκε με 7 ήττες και μία νίκη. Το 1970 σαν προπονητής κάθισε για λίγους μήνες στον πάγκο του ομίλου. 

Έχει εκδόση 15 βιβλία όλα με θέμα καρτ ποστάλ για την Πάτρα.
Γιώργος Θεοδωρακόπουλος

Ο Γιώργος Θεοδωρακόπουλος , (Κέρτεζη 23 Ιανουαρίου 1944), είναι Έλληνας πρώην αθλητής της υδατοσφαίρισης από τα Καλάβρυτα . Ήταν αθλητής του Ν.Ο. Πατρών, έπαιξε περίπου μια δεκαετία, και διεθνής με την Εθνική ομάδα. 

Στον Ν.Ο. Πατρών ξεκίνησε στην υδατοσφαίριση από μικρή ηλικία, το 1961 και 1962 ήταν πρωταθλητής Ελλάδος εφήβων στην υδατοσφαίριση. Έκλεισε την καριέρα του στον Ολυμπιακό Πειραιώς όπου παρέμεινε σαν μάνατζερ του συλλόγου, μάνατζερ ήταν και στον Εθνικό αλλά κι άλλους συλλόγους. 

Με την εθνική Ελλάδος συμμετείχε το 1968 στους Ολυμπιακούς αγώνες του 1968 όπου αποκλείστηκε με 7 ήττες και μία νίκη. Πήρε μέρος και στους επόμενους Ολυμπιακούς του 1972 στο Μόναχο, εντωμεταξύ είχε μεταγραφή στον Ολυμπιακό, όπου η εθνική σε 4 αγώνες είχε μία ισοπαλία και 3 ήττες ο ίδιος είχε σημειώσει δύο τέρματα.
Μπαρρουαλί

Η Μπαρρουαλί (αγγλικά: Barrouallie) είναι πόλη του Άγιου Βικέντιου και Γρεναδίνων και πρωτεύουσα του Αγίου Πατρίκιος. Βρίσκεται στο νησί του Άγιου Βικέντιου. Βρίσκεται βορειοδυτικά της χώρας, δυτικά του νησιού και βορειοδυτικά της ενορίας. Έχει πληθυσμό, σύμφωνα με την απογραφή του 2006, 1.318 κατοίκους.
Αριστόβουλος Β΄

Ο Αριστόβουλος Β΄ κατείχε το βασιλικό αξίωμα από το 67 π.Χ. ως το 63 π.Χ. . Ο Αριστόβουλος, που ήταν ο νεώτερος γιος του Αλέξανδρου Ιανναίου, δεν ήταν ο νόμιμος διάδοχος. Κατάφερε όμως να επιβληθεί και να οδηγήσει τον αδελφό του και νόμιμο βασιλιά Υρκανό σε παραίτηση (66 π.Χ.) .
Παπαμαλέκος

Το προσώνυμο Παπαμαλέκος, ή Παπα-Μαλέκος, έφερε ο Εμμανουήλ Μαλεκάκης (1864-1917) Έλληνας κληρικός, θρυλικός οπλαρχηγός στη Κρητική Επανάσταση (1895-1898) με ιδιαίτερη ηρωική δράση στη πολιορκία του Βάμου.
Μανώλης Μελαχροινός

Ο Μανώλης Μελαχροινός (1757;-1822) ήταν ήρωας της Ελληνικής Επανάστασης.
Γιώργος Καραμπελιάς

Ο Γιώργος Καραμπελιάς (1946) είναι Έλληνας συγγραφέας και πολιτικός αναλυτής.
Γρεναδίνες

Οι Γρεναδίνες (αγγλικά: Grenadines) είναι ένα νησιωτικό σύμπλεγμα άνω των 600 νησιών. Είναι επίσης ενορία του Άγιου Βικέντιου και Γρεναδίνων. Πρωτεύουσα του συμπλέγματος είναι η Χίλσμπορο, που, με 1.000 κατοίκους, είναι η πρωτεύουσα του Καρριακού στη Γρενάδα. Πρωτεύουσα της ενορίας είναι η Πορτ Ελίζαμπεθ με 847 κατοίκους.
Γεώργιος Προκοπίου

Ο Γεώργιος Προκοπίου (1876-1940) ήταν σημαντικός Έλληνας Μικρασιάτης ζωγράφος, φωτογράφος και κινηματογραφιστής. Υπήρξε κατεξοχήν πολεμικός ζωγράφος.
Ελληνική Λεγεώνα

Η Ελληνική Λεγεώνα του Αυτοκράτορα Νικολάου Α΄ (ρωσικά: Греческий легион императора Николая I) ήταν σώμα Ελλήνων εθελοντών στον ρωσικό στρατό, κατά τη διάρκεια του Κριμαϊκού πολέμου, και πήρε μέρος στις μάχες που διεξήχθησαν στον Δούναβη και την Κριμαία.
Μιχάλης Χάσταλης

Ο Μιχάλης Χάσταλης (γεν. Αθήνα με καταγωγή από τη Ρόδο, 1950) είναι έλληνας παλαίμαχος ποδοσφαιριστής, που αγωνίζονταν στη θέση του σέντερ-φορ, τρεις φορές πρωταθλητής της Β΄Εθνικής, με δυο διαφορετικές ομάδες και με πλούσια θητεία στην Α΄Εθνική. 

Ξεκίνησε το ποδόσφαιρο από το εφηβικό τμήμα του Απόλλωνα Αθηνών το 1964, ενώ την περίοδο 1970-71 αποτέλεσε βασικό στέλεχος του ερασιτεχνικού σωματείου "Απόλλωνα Απολλώνων Ρόδου" όπου είναι και η ομάδα του χωριού που διαμένει στο νησί της Ρόδου, ο οποίος μετέχει στη
Γ΄τοπική κατηγορία της Ε.Π.Σ. Δωδεκανήσου. Το καλοκαίρι του 1971 υπογράφει στον Χαραυγιακό, σύλλογο της Α΄Κατηγορίας Αθηνών.

Οι σπουδαίες εμφανίσεις του στο κορυφαίο Αθηναϊκό Πρωτάθλημα κατά τη διετία 1972-1973 (το 1972-73 αναδείχθηκε 1ος σκόρερ στην Α΄Αθηνών με 26 γκολ) κεντρίζουν το ενδιαφέρον των διοικούντων του Αιγάλεω Α.Ο., στον οποίο και μεταγράφεται, πραγματοποιώντας το ντεμπούτο του στην Α' Εθνική. Το 1975 κλήθηκε στην Προ-Ολυμπιακή Ομάδα.

Παραμένει στο σύλλογο της δυτικής Αθήνας συνολικά 4 έτη, πετυχαίνοντας 20 γκολ στην Α΄Εθνική (σε 60 συμμετοχές) και κατακτώντας έναν τίτλο Β΄Εθνικής, το 1977.

Για οικογενειακούς λόγους δε συνεχίζει στο Αιγάλεω και εγκαθίσταται μόνιμα στη Ρόδο, από όπου και κατάγεται. Την επόμενη πενταετία (1978-1982 παίρνει 2 ακόμα τίτλους με τη Ρόδο, στην οποία αγωνίζεται, Β΄Εθνικής (το 1978 και το 1981), ενώ επιστρέφει σαν σκόρερ στην Α΄Εθνική, συμμετέχοντας σε 52 επίσημους αγώνες (7 γκολ) κατά τη διετία 1979-1980. Τερματίζει την επαγγελματική του σταδιοδρομία σαν παίκτης του Διαγόρα Ρόδου το 1981-82, ενώ τα επόμενα 2-3 χρόνια συνεχίζει το ποδόσφαιρο στην ομάδα του "Ακουσίλαου", στο τοπικό πρωτάθλημα της Α΄κατηγορίας Δωδεκανήσου.

Συνολικά, πήρε μέρος σε 112 επίσημους αγώνες πρωταθλήματος της Α΄Εθνικής, επιτυγχάνοντας 27 τέρματα.
Θησαυρός των Αθηναίων

Ο Θησαυρός των Αθηναίων είναι κτήριο στους Δελφούς, σε μορφή μικρού ναού. Ήταν αφιερωμένος από τους Αθηναίους χάριν της νίκης τους κατά των Περσών και στέγαζε τα αναθήματα των Αθηναίων στο θεό Απόλλωνα. Βρίσκεται στην πρώτη στροφή της Ιεράς Οδού, που οδηγούσε στον ναό του Απόλλωνα και προς το μαντείο των Δελφών. Ήταν κτισμένος από μάρμαρο της Πάρου σε αρχαϊκό ρυθμό και χρονολογείται μεταξύ 510 και 480 π.Χ.
Αννόβερο 96

Η Χαννόβερσερ Σπόρτφεραϊν φον 1896, πιο συχνά γνωστή ως Αννόβερο 96 (γερμανικά: "Hannover 96"), Αννόβερο ή απλά 96, είναι μια γερμανική ποδοσφαιρική ομάδα με έδρα την πόλη του Αννόβερου στην Κάτω Σαξονία. Η Αννόβερο 96 αγωνίζεται στην Μπούντεσλιγκα, την κορυφαία κατηγορία του γερμανικού ποδοσφαίρου.
Ασημάκης Αλεξίου

Ο Ασημάκης Αλεξίου είναι Έλληνας παλαίμαχος, αθλητής της πετοσφαίρισης. Γεννήθηκε στην Αθήνα στις 1 Ιανουαρίου 1967. Ξεκίνησε την καριέρα του από τον Παναθηναϊκό Αθλητικό Σύλλογο το 1980, όπου και αγωνίστηκε έως το 1990. Κατέκτησε τρία Πανελλήνια Πρωταθλήματα Ελλάδος Ανδρών την τριετία 1984-85-86, δύο Κύπελλα Ελλάδος το 1984-85 και ένα Πανελλήνιο Πρωτάθλημα Εφήβων το 1982 στα Τρίκαλα. Επίσης κατέκτησε την τρίτη θέση με τον Παναθηναϊκό Αθλητικό Σύλλογο στο Φάϊναλ Φορ του Κυπέλλου Κυπελλούχων Ευρώπης την περίοδο 1988-89 στο Varkaus της Φιλανδίας.

Έπαιξε στην Εθνική Ομάδα των Ελπίδων, αλλά και Νέων ως βασικό στέλεχος όπου συμμετείχε σε τρία Βαλκανικά Πρωταθλήματα και ένα Πανευρωπαϊκό Πρωτάθλημα, με 86 διεθνείς συμμετοχές. Μεταγράφηκε στον ΑΟΝΣ Μίλωνας όπου βοήθησε σημαντικά ως βασικό στέλεχος για την άνοδό του στην Α1 Εθνική Κατηγορία. Έπαιξε εννέα έτη σ' αυτόν, και κατέκτησε ένα Πρωτάθλημα τής Α2 Εθνικής Κατηγορίας και ένα της Β Εθνικής Κατηγορίας. Αποσύρθηκε από την ενεργό δράση το 1998 από την ομάδα του Ιωνικού Νέας Φιλαδελφείας. Είναι απόφοιτος τού Εθνικού Καποδιστριακού Πανεπιστημίου Αθηνών (Τ.Ε.ΦΑ.Α).
Κατηγορία:Έλληνες αθλητές της πετοσφαίρισης
Κόρη του Αντήνορος

Η Κόρη του Αντήνορος είναι έργο αρχαϊκής τέχνης του γλύπτη Αντήνορος. Τμήματά της ανακαλύφθηκαν στις ανασκαφές της Ακρόπολης και βρέθηκαν στην Περσική τάφρο το 1882 ανατολικά του Παρθενώνα και το 1886 δυτικά του Ερέχθειου. Εκτίθεται στο Μουσείο της Ακρόπολης με αριθμό καταλόγου 681.
Κατάλογος Γυναικών

O Κατάλογος Γυναικών (Γυναικῶν Κατάλογος) ή Ηοίαι (Ἠοῖαι) είναι γενεαλογικό έπος το οποίο κατά την αρχαιότητα αποδιδόταν στον Ησίοδο. Ο δεύτερος τίτλος προέρχεται από τον λογότυπο «""», που εισήγαγε νέα τμήματα του ποιήματος μέσω της εισαγωγής μιας ηρωίδας ή ηρωίδων. Πολλές από αυτές τις ηρωίδες συνευρέθηκαν με θεούς και θνητούς, γεννώντας τους ήρωες της ελληνικής μυθολογίας. Πολυάριθμα αποσπάσματα των πέντε βιβλίων του ποιήματος διαδόθηκαν από παπύρους και αναφορές σε άλλους αρχαίους συγγραφείς. Το ποίημα αφηγείται το σύνολο της ηρωικής εποχής, από τον Δευκαλίωνα ως τον Τρωικό πόλεμο.

Στην Αρχαιότητα λίγοι συγγραφείς αμφισβήτησαν την απόδοση στον Ησίοδο, αλλά περισσότεροι σύγχρονοι μελετητές πιστεύουν ότι ο Κατάλογος είναι ψευδο-ησιοδιακό έργο.
Βασίλειος Πετράκος

Ο Βασίλειος Πετράκος είναι Έλληνας αρχαιολόγος, Γενικός Γραμματέας της Εν Αθήναις Αρχαιολογικής Εταιρείας και ακαδημαϊκός. Γεννήθηκε στον Πειραιά το 1932.
Ντεπορτίβο Τολούκα

Η Ντεπορτίβο Τολούκα (ισπανικά: "Deportivo Toluca") είναι ποδοσφαιρικός σύλλογος στη Τολούκα του Μεξικό. Εινα μια απο τις πιο επιτυχημένες ομάδες στη χώρα με 10 τίτλους. Παράλληλα είναι η τέταρτη δημοφιλέστερη μετά τις Κλουμπ Αμέρικα, Γουαδαλαχάρα και Πούμας.
Μουντάνεουμ

Το Μουντάνεουμ (Mundaneum) είναι ίδρυμα που δημιουργήθηκε το 1910, στα πλαίσια του εγχειρήματος επιστήμης τεκμηρίωσης (documentation science) δύο Βέλγων δικηγόρων, του Πολ Οτλέ (Paul Otlet) και του Ανρί Λα Φοντέν (Henri La Fontaine). Στόχος του ιδρύματος ήταν η συλλογή όλης της γνώσης του κόσμου και η κατηγοριοποίησή της σύμφωνα με ένα σύστημα που ανέπτυξαν, το οποίο ονόμασαν Universal Decimal Classification. Ο Οτλέ και ο Λα Φοντέν οργάνωσαν ένα διεθνές συνέδριο (International Conference of International Associations), στο οποίο βασίστηκε το Union of International Associations (UIA).

Ο Οτλέ θεωρούσε το εγχείρημα κέντρο μιας νέας 'πόλης του κόσμου' – ενός κέντρου το οποίο τελικά θα κατέληγε ένα αρχείο με περισσότερα από 12 εκατομμύρια ευρετήρια (index cards) και έγγραφα. Κάποιοι το θεωρούν πρόδρομο του Διαδικτύου (ή, πιο σωστά, εγχειρημάτων συστηματοποίησης της γνώσης όπως η Wikipedia και το WolframAlpha) και ο ίδιος ο Οτλέ ονειρευόταν ότι κάποτε, με κάποιον τρόπο, όλη η πληροφορία που είχε συλλέξει θα μπορούσε να είναι διαθέσιμη σε όλους τους ανθρώπους από το σπίτι τους.

Το Μουντάνεουμ αρχικά στεγάστηκε στο Palais du Cinquantenaire στις Βρυξέλλες (Βέλγιο). Στη συνέχεια μεταφέρθηκε σε ένα κατάστημα του 1930 στο Μονς (Βαλλωνία).

Ένα φυλλάδιο στα αγγλικά του 1914 το περιέγραψε ως εξής:

Ο Οτλέ ανέθεσε στον αρχιτέκτονα Λε Κορμπυζιέ να σχεδιάσει ένα εγχείρημα για το Μουντάνεουμ που θα κατασκευαζόταν στη Γενεύη το 1929. Αν και το εγχείρημα δεν κατασκευάστηκε ποτέ, προκάλεσε μια θεωρητική διαμάχη (The Mundaneum Affair) μεταξύ του Λε Κορμπυζιέ και το Τσέχου κριτικού Karel Teige.

Το Μουντάνεουμ εμφανίζεται στο Wolfram’s Timeline of Systematic Data and the Development of Computable Knowledge, το οποίο περιγράφει κομβικά σημεία στην ιστορία της συλλογής και διαχείρισης δεδομένων.
Αριστείδης Χρυσοβέργης

Ο Αριστείδης Χρυσοβέργης (ρωσικά: Аристид Фёдорович Хрисовери 1812- ;) ήταν Έλληνας αξιωματικός που οδήγησε την Ελληνική Λεγεώνα του αυτοκράτορα Νικολάου Α΄ κατά τη διάρκεια του Κριμαϊκού πολέμου.
Φλάβιοι

Οι Φλάβιοι (λατινικά: "Flavii") αποτελούσαν γένος πληβείων της δημοκρατικής Ρώμης, αρχαιοτάτης προέλευσης, ίσως προρωμαϊκής. Οι κλάδοι της οικογένειας αυτής είναι πολυάριθμοι, σκορπισμένοι σε ολόκληρο το ρωμαϊκό έδαφος, ασφαλώς ύστερα από τις στρατιωτικές κατακτήσεις και την απελευθέρωση δούλων, οι οποίοι έπαιρναν το όνομα του απελευθερωτή. Καταγράφονται, εκτός από πολλές ιταλικές περιοχές, στην Ελλάδα, στην Ανατολή, στην Αίγυπτο και στη Νουμιδία. 

Κατά τις αρχές της χριστιανικής χρονολογίας, το όνομα των Φλαβίων ανήκε ήδη σε πολλά σπουδαία πρόσωπα της τάξεως των ιππέων και των συγκλητικών και κατά τον 1ο και 4ο αιώνα μ.Χ. το έφεραν δύο δυναστείες Ρωμαίων αυτοκρατόρων. Οι Φλάβιοι που ανέβηκαν στον αυτοκρατορικό θρόνο τον 1ο αιώνα μ.Χ., προερχόταν από έναν ετρουσκικό κορμό του Ριέτι και καταγόταν από τον Τίτο Φλάβιο Πετρώνιο, που πολέμησε στα Φάρσαλα με το στρατό του Πομπηίου. Ο γιος του, Τίτος Φλάβιος Σαβίνος Ι, ο οποίος είχε αναλάβει την είσπραξη των λιμενικών φόρων της Ασίας, συσσώρευσε μεγάλα πλούτη, που χρησίμευσαν αργότερα στον Βεσπασιανό για να γίνει αυτοκράτορας. Τον διαδέχθηκαν οι γιοί του Τίτος και Δομιτιανός.

Αντίθετα οι Φλάβιοι που ανήλθαν στην ηγεσία της αυτοκρατορίας στις αρχές του 4ου αιώνα, καταγόταν ίσως από απελεύθερους, όπως αφήνει να εννοηθεί το διπλό αριστοκρατικό όνομα "Φλάβιος Βαλέριος", που είχαν. Πρώτος από τους Φλαβίους αυτούς υπήρξε ο (Μάρκος Φλάβιος Βαλέριος) Κωνστάντιος ο Χλωρός και τελευταίος ο Ιουλιανός ο Παραβάτης, αλλά σημαντικότερος υπήρξε ο Μέγας Κωνσταντίνος.
Χάρουχι Σουζουμίγια

Σουζουμίγια Χάρουχι (ιαπωνικά: 涼 宮 ハルヒ, Χέπμπορν: Suzumiya Haruhi) είναι η γενική ονομασία μιας σειράς μυθιστορημάτων για παιδιά του συγγραφέα Ναγκάρου Τανιγκάγουα με εικονογράφηση από τη Νόιζι Ίτο και τα οποία στη συνέχεια προσαρμόστηκαν σε επεισόδια κινουμένων σχεδίων. Η αφήγηση ακολουθεί τον κεντρικό χαρακτήρα Χάρουχι Σουζουμίγια, μια μαθήτρια λυκείου η οποία έχει την υπερφυσική ικανότητα να αλλάζει τη χωρο-χρονική πραγματικότητα ασυνείδητα, χωρίς η ίδια να αντιλαμβάνεται τις αλλαγές που επιφέρει, και τα παράξενα καμώματα της «ταξιαρχίας SOS», μιας σχολικής λέσχης που ίδρυσε η Χάρουχι με συμμαθητές της με σκοπό τη διερεύνηση διαφόρων μυστηριωδών συμβάντων.

Το πρώτο μυθιστόρημα δημοσιεύθηκε στην Ιαπωνία στις 6 Ιουνίου 2003 από τις εκδόσεις Kadokawa Shoten και ακολούθησαν οκτώ αυτοτελή μυθιστορήματα και ένα δέκατο προγραμματισμένο να εκδοθεί την 1η Απριλίου 2007. Τα μυθιστορήματα έχουν προσαρμοστεί σε τέσσερις ξεχωριστές σειρές μάνγκα, μια σειρά τηλεοπτικών επεισοδίων anime (Suzumiya Haruhi no Yūutsu), δύο σειρές επεισοδίων original net animation (Suzumiya Haruhi-chan no Yūutsu και Nyorōn Churuya-san) μια κινηματογραφική ταινία κινουμένων σχεδίων (Suzumiya Haruhi no Shōshitsu) και διάφορα βίντεο-παιχνίδια.
Οινοχόη του Διπύλου

Η οινοχόη του Διπύλου που φιλοξενείται στο Εθνικό Αρχαιολογικό Μουσείο φέρει την αρχαιότερη ελληνική επιγραφή μετά τις μυκηναϊκές πινακίδες. Βρέθηκε στον αρχαιολογικό χώρο του Διπύλου.
Εζεκίας ο Ζηλωτής

Ο Εζεκίας ο Ζηλωτής έδρασε στη Γαλιλαία ύστερα από τον θάνατο του Αριστόβουλου και του γιου του Αλέξανδρου .
Goldring

H Goldring είναι κατασκευάστρια εταιρεία ακουστικού εξοπλισμού υψηλής ποιότητας, που ιδρύθηκε το 1906. Το 1906, οι αδερφοί Scharf άρχισαν την κατασκευή φωνογράφων, στο Βερολίνο της Γερμανίας. Το 1926 κυκλοφόρησε το φωνογράφο "Juwel Electro Soundbox". Το 1933, η εταιρεία μεταφέρθηκε στην Αγγλία, όπου συνέχισε με την κατασκευή κεφαλών ανάγνωσης αναλογικών πικάπ.

Το 1954 κυκλοφόρησε η μαγνητική κεφαλή Goldring 500.

Οι κεφαλές Goldring άρχισαν να πωλούνται στις ΗΠΑ και παγκοσμίως, από τη δεκαετία του 1950. Στη δεκαετία του 1970, η εταιρεία διέθετε στην αγορά και τα ελβετικής κατασκευής πικάπ Lenco, π.χ. το Lenco L75 ως Goldring GL75.

Oι αδελφοί Scharf άλλαξαν το όνομά τους σε Sharp, συνεχίζοντας την οικογενειακή παράδοση της εταιρείας μέχρι το 1987. Τότε, ο Gerry Sharp πούλησε την εταιρεία στο διανομέα της, Veda-UK (σήμερα τμήμα της Armour Home).

Αν και η εταιρεία είναι περισσότερο γνωστή για τις κεφαλές κινητού πηνίου, κινητού σιδήρου και κινητού μαγνήτη, όπως και για τα πικάπ, έχει κατασκευάσει επίσης μεγάφωνα και ακουστικά.
Θεόδωρος Μπλούδρος

Ο Θεόδωρος Μπλούδρος είναι Έλληνας πρώην αθλητής (ρέκορντμαν) της κολύμβησης και της υδατοσφαίρισης από την Πάτρα. Ήταν αθλητής του Ν.Ο. Πατρών, σε αγώνες υδατοσφαίρισης άρχισε να παίρνει μέρος στα μέσα της δεκαετίας του 1950 ως τα μέσα της επόμενης δεκαετίας. Στην κολύμβηση από τις αρχές της δεκαετίας του 1950 ως τις αρχές της δεκαετίας του 1960 κατέκτησε πολλά χρυσά μετάλλια σε πανελλήνιους αγώνες αλλά και ρεκόρ.

Στην κολύμβηση και στο πανελλήνιο πρωτάθλημα του 1951 ήταν 5ος στα 400 ελεύθερο εφήβων. Το 1952 ήταν 1ος στα 200 πρόσθιο εφήβων κάνοντας νέο πανελλήνιο ρεκόρ, είχε συμμετάσχει και στα προκριματικά των 400 ελευθέρας εφήβων, στα «Μαραγκοπούλεια» της ίδια χρονιάς ήταν 1ος στα 200 πρόσθιο εφήβων. Στο πανελλήνιο πρωτάθλημα του 1953 ήταν πάλι πρώτος, στους πανελλήνιους του 1954 κατέκτησε 4 χρυσά μετάλλια . Στο πανελλήνιο πρωτάθλημα του 1956 ήταν πρώτος στα 200 πεταλούδας . 

Έχει διατελέσει προπονητής του Ν.Ο. Πατρών στην υδατοσφαίριση το 1963-1966, το 1969-1970, το 1971-1974, και το 1977. Παράλληλα κατά καιρούς ήταν και προπονητής στο κολυμβητικό τμήμα του Ομίλου.
Δημήτρης Μπιτσάκος

Ο Δημήτρης Μπιτσάκος , Πάτρα 1972), είναι Έλληνας πρώην διεθνής αθλητής της υδατοσφαίρισης και της κολύμβησης. Ήταν αθλητής του Ν.Ο. Πατρών και αγωνιζόταν στην θέση του φουνταριστού , διεθνής ήταν και με την εθνική ομάδα υδατοσφαίρισης και αυτή της κολύμβησης.

Στην υδατοσφαίριση καθιερώθηκε στην βασική ομάδα το 1987 όταν ο Όμιλος υποβιβάστηκε στην Α2 εθνική και έκανε ανανέωση προωθώντας πολλούς παίκτες από την εφηβική ομάδα, μαζί και τον Μπιτσάκο. Το 1992 έπαιξε με τον ΝΟΠ στον τελικό του κυπέλλου όπου έχασαν από τον Ολυμπιακός κερδίζοντας στην ευρωπαϊκή έξοδο στο κύπελλο κυπελλούχων όπου το 1993 έφτασε στους τέσσερις της διοργάνωσης. Το 1993 ήταν πρώτος σκόρερ της κανονικής περιόδου στο πρωτάθλημα, ενώ είναι δεύτερος σκόρερ όλως των εποχών στην Α1. Με τον Όμιλο έπαιξε στο Λεν Τρόφι το 1994 , ενώ με τον όμιλο ήταν τρίτος στο Μεσογειακό κύπελλο της ίδιας χρονιάς. 

Με τον Όμιλο ήταν κυπελλούχος Ελλάδος το 1995 και ήταν φιναλίστ το 1996, 1996, 1998 και το 2005. Το 1999 μάλιστα έπαιξε και στους δύο τελικούς του Λεν Τρόφι απέναντι στην Ούιπεστ μάλιστα ο Μπιτσάκος ήταν 1ος σκόρερ της διοργάνωσης με 34 τέρματα. 

Με την εθνική ομάδα υδατοσφαίρισης έχει πάνω από 100 συμμετοχές, μαζί της πήρε μαζί της μέρος στους Ολυμπιακούς αγώνες του 1992 της Βαρκελώνης. 

Συνολικά στην καριέρα του έπαιξε στους Ν.Ο. Πατρών (1987-2000 & 2002-2005) Α.Ν.Ο. Γλυφάδα (2000-2002), την Ν.Ε. Πατρών, τον Νηρέα Χαλανδρίου (2005-2006), τον ΠΑΟ (2006-12), και επέστρεψε στον Ναυτικό Όμιλο σαν βοηθός προπονητή. Παράλληλα με την αγωνιστική δράση σαν αθλητής ήταν και προπονητής υδατοσφαίρισης, για πολλά χρόνια στον Ν.Ο. Αργοστολίου όπου τον οδήγησε στην Α1 εθνική κατηγορία.

Το 1984 στο πανελλήνιο πρωτάθλημα κολύμβησης ήταν 1ος στα 100 πρόσθιο, 2ος στα 200 πρόσθιο και 1ος στα 4Χ100 μικτή, την ίδια χρονιά ήταν βαλκανιονίκης παίδων στους αγώνες της Κωνσταντινούπολης. Στους Εαρινούς αγώνες του 1984 ήταν 1ος στα 200 πρόσθιο και 1ος στα 100 πρόσθιο.
Μυστίκ

Η Μυστίκ (αγγλικά: "Mustique"; γαλλικά: "Moustique") είναι το τέταρτο μεγαλύτερο νησί των Γρεναδίνων και πέμπτο του Αγίου Βικεντίου και Γρεναδίνων. Πρωτεύουσα είναι η Λοβέλ, ενώ άλλα χωριά είναι η Μπριτάννια Μπέυ και η Ντοβέρ. Έχει πληθυσμό 500 κατοίκους με πυκνότητα 88 κατοίκων ανά τ.χλμ.

Έχει έκταση 6 τ.χλμ., μήκος 4,8 χλμ., πλάτος 2,3 χλμ. και επιφάνεια 5,7 χλμ. Το ψηλότερο υψόμετρο είναι 183 μέτρα.

Από αυτήν πήρε το όνομά του και ένα μικρότερο νησί, που βρίσκεται στα νότια, η Πετίτ Μυστίκ (που σημαίνει "Μικρή Μυστίκ").

Το νησί ανήκει στην Εταιρεία Μυστίκ, η οποία, με τη σειρά της, ανήκει στους κατοίκους του νησιού.
Βασίλης Στογιάννος

Ο Βασίλης Στογιάννος (1939-1985), ήταν Έλληνας θεολόγος καθηγητής πανεπιστημίου.
Αναστάσιος Ανδρέου

Ο Αναστάσιος Ανδρέου, (Λεμεσός 1877 - 1947), ήταν Ελληνοκύπριος αθλητής του στίβου . Ήταν πανελληνιονίκης στο Α' πανελλήνιο πρωτάθλημα και συμμετείχε στους Α' ολυμπιακούς αγώνες.
Χαλέπα

Η Χαλέπα Χανίων αποτελεί σπουδαίο ιστορικό προάστιο των Χανίων, στην Κρήτη, που κατέστη περισσότερο γνωστή από την ομώνυμη διμερή «Συμφωνία της Χαλέπας» που συνομολογήθηκε σ΄ αυτή στις 15 Οκτωβρίου του 1878 μεταξύ της Οθωμανικής Αυτοκρατορίας και αντιπροσωπείας συνέλευσης Κρητών, ως προϊόν της διεθνούς Βερολίνειας Συνθήκης που είχε συνομολογηθεί τρεις μήνες πριν.
Γέφυρα Χάμπερ

Η Γέφυρα Χάμπερ, κοντά στο Κίνγκστον απόν Χαλ, Αγγλία, είναι κρεμαστή γέφυρα με μήκος 2.220 μέτρων και μονό άνοιγμα, η οποία παραδόθηκε στην κυκλοφορία στις 24 Ιουνίου 1981. Είναι η πέμπτη μεγαλύτερη στο είδος της στον κόσμο, ενώ όταν κατασκευάστηκε ήταν η μεγαλύτερη του είδους της, με το μεγαλύτερο άνοιγμα της γέφυρας να έχει μήκος 1.410 μέτρα. Καλύπτει την περιοχή που σχηματίζει η εκβολή των ποταμών Τρεντ και Ουζ) μεταξύ του Μπάρτον-απόν-Χάμπερ στη νότια όχθη και του Hessle στη βόρεια όχθη, και συνδέει το Ισρ Ράιντιν του Γιορκσάιρ και το Βόρειο Λινκολνσάιρ - οι οποίες στο παρελθόν δεν ανήκαν στη μητροπολιτική κομητεία του Χάμπερσαϊντ.

Από το 2006, τη γέφυρα διασχίζουν κατά μέσο όρο 120.000 οχήματα την εβδομάδα. Τα διόδια είναι 3,00 £ για κάθε διαδρομή για τα αυτοκίνητα (υψηλότερη για τα εμπορικά οχήματα), γεγονός που τα καθιστά τα πιο ακριβά διόδια στο Ηνωμένο Βασίλειο.
Carabidae

Η οικογένεια Carabidae αποτελεί μια ταξινομική ομάδα εντόμων. Κατατάσσεται στην τάξη των Κολεοπτέρων (Coleoptera) και στην υπόταξη Adephaga. 

Μερικές ταξινομικές ομάδες, που παραδοσιακά θεωρούνταν υποοικογένειες των Carabidae σήμερα αναβαθμίζονται σε ανεξάρτητες οικογένειες, όπως τα πρώην Cicindelinae που έγιναν Cicindelidae. Στην Ευρώπη αναφέρονται περίπου τριάντα υποοικογένειες. Η οικογένεια πήρε το όνομά της από το γένος "Carabus", όνομα που προέρχεται από το ελληνικό "κάραβος" (κερασφόρος κάνθαρος ή κεράμβυξ).
Αθανάσιος Χαστούπης

Ο Αθανάσιος Χαστούπης (Στεμνίτσα Αρκαδίας, 1921 - 18 Ιανουαρίου 1993) ήταν Έλληνας θεολόγος, καθηγητής πανεπιστημίου και Πρύτανης του Εθνικού και Καποδιστριακού Πανεπιστημίου Αθηνών.
Σόρβον

Το Σόρβον, (αρχ. Όον, λατ. sorbus) και γνωστό ως "σούρβο" ή "σορβιά" ή "σουρβιά" ή "αβγαριά" ή "αγριοκυδωνιά" είναι δένδρο φυλοβόλλο μεσαίου μεγέθους 15-20μ. ψηλό, αλλά και ο καρπός του. Ανήκει στην οικογένεια των Ροδοειδών (Rosaceae) και παράγει κίτρινους ή κατακκόκινους καρπούς που χρειάζονται μια περίοδο υπερωρίμανσης για να αποκτήσουν καφέ χρώμα και να γίνουν γλυκείς και φαγώσιμοι. Στην Ελλάδα ευδοκιμεί στη Δυτική Μακεδονία και ιδιαίτερα στην Σιάτιστα, Εράτυρα, Άργος Ορεστικό, Κορησός Καστοριάς και γι΄αυτό το λόγο συνδυάζεται με τα πρωτοχρονιάτικα κάλαντα, τα ονομαζόμενα: «σούροβα».
Ιωάννης Σάββας Πασάς

Ο Ιωάννης Σάββας Πασάς ήταν Έλληνας στη καταγωγή, Χριστιανός και ανώτερος πολιτικός υπάλληλος στην Οθωμανική Αυτοκρατορία.
Γέφυρα του Μπρούκλιν

Η Γέφυρα του Μπρούκλιν είναι μια από τις παλαιότερες κρεμαστές γέφυρες στις Ηνωμένες Πολιτείες. Ολοκληρώθηκε το 1883 και συνδέει τους δήμους της Νέας Υόρκης Μανχάταν και Μπρούκλιν περνώντας πάνω από τον ποταμό Ηστ Ρίβερ. Με κύριο άνοιγμα 486,3 μέτρων ήταν η μεγαλύτερη κρεμαστή γέφυρα στον κόσμο, από την ολοκλήρωσή της μέχρι το 1903, και η πρώτη κρεμαστή γέφυρα με χαλύβδινα σύρματα.

Αρχικά αναφερόταν ως γέφυρα της Νέας Υόρκης και του Μπρούκλιν και ως γέφυρα Ιστ Ρίβερ αλλά ονομάστηκε Γέφυρα του Μπρούκλιν, ένα όνομα από μια επιστολή πριν από την 25η Ιανουαρίου 1867 προς τον εκδότη της εφημερίδας Brooklyn Daily Eagle, και επίσημα ονομάστηκε έτσι από την κυβέρνηση της πόλης το 1915. Από τα εγκαίνια της, έχει αναδειχθεί σε σύμβολο της Νέας Υόρκης, και ορίστηκε ένα Εθνικό Ιστορικό Ορόσημο το 1964 και Εθνικό Ιστορικό Ορόσημο Πολιτικής Μηχανικής το 1972.
Σπύρος Ανδριόπουλος

Ο Σπύρος Ανδριόπουλος (Πάτρα 1 Αυγούστου 1962), είναι Έλληνας πρώην αθλητής του στίβου με πολλές διακρίσεις στον μαραθώνιο όπου ήταν το αγώνισμα του. Ήταν αθλητής του Α.Π.Σ. Πάτραι και είχε την καλύτερη επίδοση στον μαραθώνιο στους άντρες από το 1983 ως το 2007. Σήμερα είναι προπονητής στίβου της εθνικής ομάδας.

Με τον στίβο ασχολήθηκε 19 χρονών όταν κέρδισε στο περιφερειακό σχολικό πρωτάθλημα, τότε γράφτηκε στον Α.Π.Σ. Πάτραι και πολύ γρήγορα καλέστηκε στην Εθνική ομάδα. 

Είχε καταρρίψει δύο φορές το πανελλήνιο ρεκόρ στα 10.000 μέτρα το 1983 σαν έφηβος και το 1987 ενώ το 1988 είχε καταρρίψει το ελληνικό ρεκόρ μαραθωνίου. Στις μεγάλες αποστάσεις και τον μαραθώνιο συνολικά έχει κατακτήσει 11 τίτλους από το 1984 ως το 1991. Το 1983 έκανε χρόνο 28.30 στα 10.000 μέτρα 

Ήταν πανελληνιονίκης δύο φορές στον μαραθώνιο το 1994 και το 1997. Χρυσό μετάλλιο είχε δύο φορές στον ανώμαλο δρόμο το 1984 και το 1989, δεύτερος ήταν το 1987.

Ο Ανδριόπουλος είχε πάρει μέρος σε 4 Πανευρωπαϊκά πρωταθλήματα 
. Πρώτη φορά συμμετείχε το 1986 στη Στουτγκάρδη και στα 10.000μ. όπου αποκλείστηκε στον προκριματικό. Το 1990 στο Σπλιτ μετείχε πάλι στα 10.000μ. καταλαμβάνοντας τη 15η θέση, ενώ και στο μαραθώνιο όπου εγκατέλειψε. Το 1988 πρώτος στον "γύρο Κάδμειας". Το 1994 στο Ελσίνκι συμμετείχε στον μαραθώνιο όπου ήταν 37ος, και τελευταία φορά το 1998 στη Βουδαπέστη στον μαραθώνιο όπου εγκατέλειψε. Το 1996 ήταν 1ος στα 10.000 στο στρατιωτικό πρωτάθλημα.

Το 1987 στο παγκόσμιο πρωτάθλημα της Ρώμης μέ προπονητή τον Σπήλιο Ζαχαρόπουλο ήταν 7ος στα 10.000 μέτρα με επίδοση πανελλήνιο ρεκόρ 28.07.17, την ίδια χρονιά ήταν 2ος στην πανεπιστημιάδα στα 10.000 μέτρα. Στο παγκόσμιο κύπελλο του 1987 στην Σεούλ στον μαραθώνιο ήταν 12ος με 2.14.19. Στο Μπρούνο Ζάουλι στον μαραθώνιο ήταν πρώτος το 1987 και δεύτερος το 1985.
Το 1988 κατέρριψε στο Βερολίνο την πανελλήνια επίδοση στο Μαραθώνιο με χρόνο 2 ώρες 12' 04"".
Στο βαλκανικό πρωτάθλημα ανώμαλου δρόμου του 1997 ήταν 2ος στα 12χλμ με 35.26.3 12 και ήταν 2ος με την εθνική ομάδα στα 12χλμ ομαδική .
Το 1996 στους Ολυμπιακούς αγώνες πήρε μέρος στον μαραθώνιο όπου τερμάτισε 36ος με επίδοση 2.19.41.0..

Εκτός αγωνιστικών χώρων, έχει σπουδάσει στα ΤΕΦΑΑ και είναι πλοίαρχος του ελληνικού πολεμικού ναυτικού και διοικητής του ΑΣΑΕΔ.
Διάρροια

Η Διάρροια είναι αποτέλεσμα τροφικών δηλητηριάσεων οι οποίες οφείλονται σε δράση τοξικών παραγόντων που εισάγονται στον οργανισμό, σχετίζονται με την τροφή και το νερό και επιδρούν βλαπτικά στον οργανισμό, παρουσιάζοντας μία ποικιλία συμπτωμάτων. Τα συμπτώματα αυτά μπορεί να είναι απλά επιγαστρικά άλγη ή αυτοπεριοριζόμενα διαρροϊκά σύνδρομα, μπορεί όμως να εμφανιστεί εμετός, υψηλός πυρετός, επίμονη επιγαστραλγία, αιματηρή κένωση.
Περεχίλ

<br>

Η νήσος Περεχίλ (ισπ.: "Perejil", ελληνική μετάφραση: Μαϊδανός) είναι μία μικρή ακατοίκητη νησίδα της Μεσογείου που διεκδικείται από την Ισπανία αλλά και από το Μαρόκο. Το 2002 αποφεύχθηκε σύγκρουση για την βραχονησίδα, η οποία απέχει 200 μέτρα από τις ακτές του Μαρόκου, 8 χιλιόμετρα από την ισπανική πόλη Θέουτα και 13,5 από την Ισπανία. Έχει έκταση 0,15 τ. χλμ. και μέγιστο υψόμετρο 74 μέτρα. 


Κατηγορία:Γεωγραφία του Μαρόκου
Girl Gone Wild

Το Girl Gone Wild είναι το δεύτερο single της Μαντόνα από το δωδέκατο στούντιο άλμπουμ της, MDNA. Το τραγούδι κυκλοφόρησε ψηφιακά στις 2 Μαρτίου 2012 από την Interscope Records.

Μουσικά, είναι ένα mid-tempo dance party track. Το τραγούδι διαθέτει electro και house στοιχεία, και είναι παρόμοιο με προηγούμενα singles της Μαντόνα, "Music" (2000), Hung Up (2005) και Sorry (2005). Μετά την κυκλοφορία του τραγουδιού, ο Joe Francis, απείλησε να μηνύσει την Μαντόνα για παραβίαση πνευματικών δικαιωμάτων, αν τραγούδησε το τραγούδι κατά τη διάρκεια της εκτέλεσης της στο Super Bowl XLVI. Μία ομάδα της τραγουδίστιας δήλωσε ότι η Μαντόνα δεν γνωρίζει ποιος είναι ο Francis και ότι πολλά τραγούδια με το ίδιο όνομα κυκλοφόρησαν από άλλους καλλιτέχνες.

Οι περισσότεροι κριτικοί έδωσαν μικτές κριτικές για το "Girl Gone Wild", αλλά επέκριναν και την ομοιότητά του με τραγούδια από την Britney Spears και Usher. Έφτασε στο νούμερο 47 στο Canadian Hot 100 και στο 6 στο Billboard Bubbling Under Hot 100 Singles. Επίσης, έφτασε στο νούμερο 7 στα Hot Dance Club Songs, κάνοντάς το 56ο single της Μαντόνα που μπαίνει στο top-ten αυτού του chart. Το βίντεο κλιπ έκανε πρεμιέρα στις 20 Μαρτίου 2012. Οι κριτικοί είπαν ότι το βίντεο είναι εμπνευσμένο από παλιότερα βίντεο της Μαντόνα, όπως, "Erotica", "Justify My Love", "Human Nature" και "Vogue".
Αντώνης Λιβανός

Ο Αντώνης Λιβανός (Αιγάλεω, 9 Μαρτίου 1930 – 3 Σεπτεμβρίου 2013) ήταν Έλληνας ποδοσφαιριστής του Αιγάλεω Α.Ο., που αγωνίζονταν ως μεσοεπιθετικός, πρωταθλητής της Β΄Εθνικής και διεθνής με την Εθνική Ομάδα των Ενόπλων Δυνάμεων. Ο "Σαρρής" (όπως τον αποκαλούσαν οι φίλαθλοι) ήταν, αποδεδειγμένα, ένα από τα μεγαλύτερα ταλέντα που ανέδειξε ποτέ το Αθηναϊκό ποδόσφαιρο. Τα σπάνια προσόντα του εντυπωσίασαν τον αείμνηστο προπονητή Τρύφωνα Τζανετή, ο οποίος τον βοήθησε να αναδειχθεί σαν ένας εξαιρετικός μεσοεπιθετικός ποδοσφαιριστής και να κάνει μεγάλη καριέρα στο κορυφαίο πρωτάθλημα της Α΄Κατηγορίας Αθηνών από το 1955 έως και το 1959.
Ιφιγένεια Διδασκάλου

Η Ιφιγένεια Διδασκάλου (γενν. Καστοριά, 25 Σεπτεμβρίου 1916, θαν. Θεσσαλονίκη, 27 Σεπτεμβρίου 2016) υπήρξε Ελληνίδα ποιήτρια, λυρική τραγουδίστρια και συγγραφέας. Δραστηριοποιήθηκε σε πολλούς πολιτιστικούς και κοινωνικούς συλλόγους και είχε δημοσιεύσει άρθρα σε πολλά περιοδικά και εφημερίδες. Ποιήματά της έχουν μεταφραστεί σε αρκετές ξένες γλώσσες.
Audi A6

To Audi A6 είναι ένα μεσαίο πολυτελές αυτοκίνητο της κατηγορίας Ε, που παράγεται από τη γερμανική αυτοκινητοβιομηχανία Audi, από τον Ιούνιο του 1994. Η πρώτη γενιά του μοντέλου, λαναρίστηκε το καλοκαίρι του 1994 και ήταν ουσιαστικά η μετεξέλιξη του προκατόχου Audi 100. Σήμερα το A6 βρίσκεται στην πέμπτη γενιά του (γενιά C8). Διαχρονικά, προσφέρεται σε τρεις εκδόσεις αμαξωμάτων: 4-πορτες σεντάν, 5-πορτες station wagon (Avant) και υπερυψωμένη 5-πορτη για χρήση εκτός δρόμου (Allroad quattro). Αποτελεί, επίσης, τη βάση για τα ισχυρότερα σπορ μοντέλα Audi S6 και Audi RS6.
Βασίλειος Μαραγκόπουλος

Ο Βασίλειος Μαραγκόπουλος (Βραχναίικα, 1874 - Αθήνα, 1944) ήταν Έλληνας βιομήχανος και ευεργέτης των Πατρών. Ανέπτυξε μεγάλη φιλανθρωπική δραστηριότητα, διετέλεσε μέλος της Παναχαϊκής και πρόεδρος του Ν.Ο. Πατρών.

Ο Μαραγκόπουλος γεννήθηκε στα Βραχνέικα Αχαΐας, χωριό τότε προάστιο σήμερα της Πάτρας, όπου τελείωσε το σχολαρχείο, ήταν γιος του Γεωργίου Μαραγκόπουλου και είχε άλλα έξι αδέλφια. Σε ηλικία 20 ετών εγκαταστάθηκε στην Πάτρα και άρχισε να εργάζεται σαν πλανόδιος μικροπωλητής αρχικά κουβαλώντας στον ώμο του το εμπόρευμα, κουβαρίστρες μαντήλια και βελόνες, και έπειτα με ένα χειρόκαρο που απόκτησε, αυτά με τις τρεις ρόδες που το τράβαγε ο ίδιος ο μικροπωλητής πάνω στο οποίο και κοιμόταν. Το 1910 παντρεύτηκε την Μαρίκα Σταθακοπούλου που απέκτησε μαζί της δύο παιδιά. 

Το 1912 ένα τυχαίο γεγονός το ρίσκο και η τόλμη του ήταν το πρώτο βήμα για την μετέπειτα εξέλιξη του σε βιομήχανο. Το 1912 στο λιμάνι της Πάτρας βούλιαξε κατά το ήμισυ ένα εμπορικό πλοίο που μετέφερε υφάσματα, το εμπόρευμα βγήκε σε πλειστηριασμό αλλά κανείς δεν το αγόραζε με τον φόβο μήπως έχουν βραχεί τα υφάσματα και έχουν χαλάσει. Ο Μαραγκόπουλος δανείζεται χρήματα και αγοράζει το εμπόρευμα και στην συνέχεια ξεπλένει τα υφάσματα και τα πουλά κερδίζοντας πολλά χρήματα. Το 1919 αγόρασε χειροκίνητες καλτσομηχανές που τις έδωσε σε σπίτια που δούλευαν για αυτόν ξεκινώντας την επιχείρησή του, το 1920 χτίζει κατάστημα και το 1927 η εταιρεία του μετατρέπεται σε Ανώνυμος Εταιρεία.
Γιώργος Θέμελης

Ο Γιώργος Θέμελης (23 Αυγούστου 1900 - 17 Απριλίου 1976) ήταν Έλληνας ποιητής, δοκιμιογράφος και θεατρικός συγγραφέας.